[exemple d’inserció de cites. El contingut d’aquest d’aquest document no té validesa]

La neurorehabilitació
És un procés clínic complex dirigit a restituir, minimitzar i/o compensar les alteracions funcionals aparegudes en la persona afectada per una discapacitat a conseqüència d’una lesió del sistema nerviós  citacio1  . 

Quan apareix una gran discapacitat, com la que en resulta d’una lesió medul·lar o d’un dany cerebral sever, es veuen alterades sobtadament les capacitats, l’estil de vida i els projectes de qui la pateix, alhora que també s’afecta profundament el seu àmbit familiar. Com resposta a aquesta situació sobrevinguda, cal establir l’aprenentatge d’una “nova manera de viure”, tant en la seva dimensió física, com psíquica i social. 
És per això que el seu lema institucional és “ajudant a començar noves vides” .

En aquest context, la neurorehabilitació té per objectiu influir positivament en les aptituds i les actituds de la persona amb discapacitat i del seu entorn afectiu; en les aptituds, per aconseguir en cada cas el major grau d’autonomia personal possible, i en les actituds, per procurar restablir l’autoestima i una disposició emocional constructiva capaç d’adaptar-se a la nova situació i potenciar els recursos personals, per tal d’assolir una reinserció social activa i satisfactòria citacio2.
Sigui quina sigui la magnitud de les seqüeles, una discapacitat d'origen neurològic comporta sempre una important alteració en la vida de la persona afectada, i també de la seva família, tant físicament com psicològica i social; l'hospital de neurorehabilitació és el recurs sanitari específic per al tractament medicoquirúrgic i la rehabilitació especialitzada d'aquestes persones.

La seva existència, a més, permet la coincidència i la interacció entre pacients recents i veterans, les seves respectives famílies i els professionals encarregats del seu tractament, donant com a resultat una cultura específica de la neurorehabilitació altament beneficiosa pel procés rehabilitador, de gran potencial socialitzador, capaç de millorar l’experiència sobre aquestes patologies i permetre progressar en el seu abordatge i millor tractament.
Les seves funcions són realitzar Tractament medicoquirúrgic i rehabilitador especialitzats i un seguiment clínic periòdic de caràcter preventiu així com oferir educació sanitària a les persones amb discapacitat. Pretén també aconseguir una sensibilització social i dur a terme un procés d’investigació i docencia citacio3.
La lesió medul·lar 

La medul·la espinal és un cordó nerviós que, protegit per la columna vertebral, s'estén des de la base del cervell fins a la regió lumbar.  Forma part del Sistema Nerviós Central, i constitueix la via principal per on el cervell rep informació de la resta de l'organisme i envia les ordres que regulen els moviments.
La seva interrupció produeix paràlisi de la mobilitat voluntària i absència de tota sensibilitat per sota de la zona afectada; i a més de falta de control sobre els esfínters de la micció i de l'evacuació intestinal, trastorns en el camp de la sexualitat i la fertilitat, alteracions del Sistema Nerviós Vegetatiu i risc d'altres complicacions.
La lesió pot ser conseqüència d'un traumatisme (accident de trànsit, laboral, esportiu, fortuït...), d'una malaltia (tumoral, infecciosa, vascular...) o d'origen congènit (espina bífida). Segons que la lesió sigui completa o parcial, i en funció del nivell en què es produeixi, les conseqüències en seran més o menys severes citacio4. 

[image: image1.png]Cervical
» Cervicals

Toracics

Sacres.




La lesió pot ser conseqüència d'un traumatisme (accident de trànsit, laboral, esportiu, fortuït...), d'una malaltia (tumoral, infecciosa, vascular...) o d'origen congènit (espina bífida). Segons que la lesió sigui completa o parcial, i en funció del nivell en què es produeixi, les conseqüències en seran més o menys severes. 

Al nivell cervical, la interrupció de les vies nervioses dóna lloc a una TETRAPLEGIA, que és la pèrdua o disminució de la sensibilitat i/o mobilitat voluntària de les extremitats superiors i inferiors i de tot el tronc.

Al nivell toràcic i lumbar dóna lloc a una PARAPLEGIA, que es manifestarà per una falta de sensibilitat i/o paràlisi total o parcial de les extremitats inferiors i de la part del tronc sublesional.
Fins el dia d'avui, les conseqüències d'una lesió medul·lar són irreversibles, atès que la medul·la espinal no es regenera i que la seva complexitat i estructura fan que la reparació quirúrgica sigui impossible amb les tècniques actuals. Això no obstant, arreu del món es continua investigant per aconseguir-ne en el futur el guariment. Actualment, es fan importants esforços en la seva prevenció i van sorgint nous procediments quirúrgics i tecnològics que contribueixen a millorar el pronòstic i la qualitat de vida de les persones afectades. La rehabilitació integral del pacient en un centre especialitzat és ara per ara l'alternativa d'elecció per a la correcta atenció d'aquestes persones  citacio5
Les malalties neurològiques progressives
Durant els darrers anys s’han assolit importants avenços en el coneixement i tractament de les malalties neurològiques. Tot i aquest avenç, però, la causa d'algunes d'elles segueix essent desconeguda i l'únic atribut comú n'és la progressiva i gradual afectació de part o parts del Sistema Nerviós Central.

Aquesta alteració neurològica es tradueix principalment en dèficits motors, sensitius o ambdós, i és causa de discapacitat i minusvalidesa. En alguns casos, la presència de deteriorament cognitiu (trastorns de la parla, de l'atenció, de  la memòria, de les capacitats intel·lectives...) augmenta la dependència i afecta la qualitat de vida tant del pacient com de la família.

La complexitat de símptomes i complicacions, la seva variabilitat i l'absència d'un tractament curatiu efectiu fan impossible l'abordatge d'aquests pacients per un sol professional de la salut, per la qual cosa la tendència actual es dirigeix vers l'atenció en unitats o hospitals especialitzats en patologies neurològiques que, amb la participació d'equips especials, ofereixen aquells serveis que el pacient i la seva família requereixen per al tractament simptomàtic, la neurorehabilitació, el manteniment i l'adaptació al medi. 

Alguns exemples són:
· L’esclerosi múltiple o EM
És una malaltia crònica del Sistema Nerviós Central de causa desconeguda, tot i que se suggereix que es deu a un trastorn de la immunitat a un virus. De difícil diagnòstic i tractament, hi ha una gran varietat de signes i símptomes: pèrdua de força, fatiga, incoordinació, trastorns visuals, alteracions sensitives, disfunció dels esfínters, trastorns sexuals, alteracions cognitives i emocionals
INCIDÈNCIA: Afecta principalment adults joves, iniciant-se al voltant dels 30 anys; la incidència és d’entre 2,5 i 3/100.000 habitants/any i la seva prevalença, al nostre país, s’estima entre 40-60/100.000 habitants. La relació home/dona és de ½.
· La malaltia de Parkinson
Descrita per primer cop per J. Parkinson el 1817, és una malaltia del Sistema   Nerviós Central que afecta les estructures encarregades del moviment, l’equilibri, el manteniment del to muscular i la postura. El tractament és farmacològic i les intervencions quirúrgiques hi són indicades en alguns casos, però la fisioteràpia pot ser de gran ajuda per a la correcció o alleugeriment dels problemes motors del pacient.
· L’esclerosi lateral amiotròfica o ELA
Clàssicament, s’ha descrit com una malaltia que cursa amb atròfia i debilitat progressiva dels músculs esquelètics, espinals i bulbars a causa de la degeneració de les neurones motores.  L’origen és desconegut tot i que li és atribuïda una possible causa vírica, tòxica, genètica o endocrina.
En l’actualitat no es disposa de fàrmacs efectius que actuïn sobre el curs de la malaltia, però sí per pal·liar-ne els símptomes. Això no obstant, la rehabilitació, amb la participació de diferents professionals i des de les fases més primerenques de la malaltia, millora la qualitat de vida d’aquests pacients.
INCIDÈNCIA: La incidència en l’àmbit mundial és variable, apropant-se als 0,75 casos per 100.000 hab./any. L’edat mitjana d’inici se situa al voltant dels 40-50 anys. La prevalença és aproximadament 4-6 casos per 100.000 hab./any.
